OpenLLM-France/wikimedia huggingface dataset:
# Zizurkil

Zizurkil és un municipi de Guipúscoa, de la comarca de Tolosaldea. Limita amb Aduna a l'est, amb Villabona-Amasa a l'est i sud i amb Asteasu per l'oest. En la zona nord del municipi (zona boscosa que no està poblada) limita amb els termes municipals d'Andoain, Zubieta, Usurbil i Aia. A més posseeix petits enclavaments al municipi d'Aia

## Demografia

Evolució demogràfica :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2000 | 2005 | 2008 |
| 913 | 920 | 1.075 | 1.156 | 1.229 | 1.395 | 1.531 | 1.799 | 2.887 | 2.711 | 2.838 | 2.828 | 2.794 |

## Història

Segons la tradició Zizurkil és una de les poblacions més antigues de Guipúscoa. Es tractaria doncs d'un antiquíssim llogaret de pastors que exercia el seu domini sobre una part important i extensa del territori guipuscoà. No obstant això no hi ha proves reals que aquesta tradició sigui certa. El primer esment escrita d'aquesta localitat data de 1312 quan s'aveïna a la vila de Tolosa. En 1512 els zizurkildarres van participar en la Batalla de Belate, on les tropes guipuscoanes van arrabassar a les navarreses 12 peces d'artilleria. Aquests 12 canons figuren des de llavors en el seu escut. En 1615 va comprar la seva condició de vila a la Corona desvinculant-se de la tutela de Tolosa.

## Administració

A les eleccions al Parlament Basc de 2005 la llista més votada va ser la coalició nacionalista PNB-EA amb el 39,3% dels vots, seguit d'EHAK amb el 29% i el PSE-EE amb el 14,3%. En les passades eleccions municipals 2007, cinc van ser els partits que van presentar candidatura al municipi; EAJ-PNB, PSE-EE, EA, EB-ARALAR i PP. Aquests van ser els resultats:
* Eusko Alderdi Jeltzalea - Partit Nacionalista Basc : 323 vots (5 escons)
* Partit Socialista d'Euskadi - Euskadiko Ezkerra : 163 vots (2 escons)
* Eusko Alkartasuna : 122 vots (2 escons)
* Ezker Batua - Aralar: 83 vots (1 escó)
* Partit Popular : 64 vots (1 escó)
D'aquesta manera, va resultar guanyadora la candidatura d'EAJ-PNB, que va fer que María Ángeles Lazkano Larrañaga fos alcaldessa de la localitat, a l'assolir el seu partit 5 escons, 3 més que les dues següents forces més votades, PSE-EE i EA. EB-ARALAR va assolir un únic escó, mentre que PP va assolir altre escó en l'ajuntament. Destacar el vot nul, que va superar a qualsevol candidatura, a l'obtenir 486 vots, que l'esquerra abertzale EAE-ANV (il·legalitzada en el municipi) reclama com seus.

## Personatges cèlebres

* Patxi Bisquert (1952-): actor
* Pedro María Otaño (1857-1910): escriptor en basc
# Temporada 1975-1976 de la Unió Esportiva Sant Andreu

Dades de la Temporada 1975-1976 de la UE Sant Andreu, llavors anomenat oficialment Club Deportivo San Andrés.

## Partits

* Segona divisió: 14a posició.

### Promoció de permanència a Segona Divisió
## Referències
## Bibliografia

* Unió Esportiva Sant Andreu 1909-2009. Autors: Xavier Araguz, Joan Esteve, Àngel Domingo, Jordi Petit, Eduardo Quintana, Quim Terrè i Vicenç Martínez. Editorial: Ajuntament de Barcelona. ISBN 978-84-9850-175-9.
# Acorán Barrera Reyes

Acorán Barrera Reyes (Santa Cruz de Tenerife, 31 de gener de 1983) és un futbolista professional canari, que ocupa la posició de davanter.

## Trajectòria

Es va formar al planter del CD Tenerife, tot arribant a debutar amb el primer equip. Va ser a la temporada 01/02, en la qual va disputar 9 partits a la màxima categoria amb els tinerfenys, que a les postres van ser penúltims.
El davanter no va tenir continuïtat, i a partir d'ací, la seua carrera prossegueix per equips de divisions més modestes: Burgos CF, Corralejo, Universidad de Las Palmas CF, Celta de Vigo B, UD Melilla, San Isidro, de nou Melilla, i des del 2009 milita al Puertollano.

## Enllaços externs

* Fitxa del jugador
# Álvaro Iglesias Quintana

Álvaro Iglesias Quintana (Barakaldo, 12 de juliol de 1972) és un futbolista basc, que ocupa la posició de porter.

## Trajectòria

Comença la seua carrera a les files del Getxo (91/92) i del Santurtzi (92/93), ambdós a la Tercera Divisió. Entre 1993 i 1995 milita al Sestao Sport, i entre 1995 i 1997 a les files del Barakaldo CF, els quatre anys a la Segona Divisió B.
La temporada 97/98 fitxa pel Córdoba CF, i l'any següent al Racing de Ferrol. Posteriorment passa uns mesos al Gernika abans de recala a la UE Figueres, on roman temporada i mitja. UD Lanzarote (01/02) i SD Ponferradina (02/03) són els seus següents equips.
L'estiu del 2003 s'incorpora al CD Tenerife, amb qui debuta a Segona Divisió. Eixe any disputa 30 partits a la categoria d'argent, que es redueixen a 16 a la temporada posterior. La temporada 04/05 fitxa pel Nàstic de Tarragona, amb qui aconsegueix l'ascens a primera divisió. Però, la temporada 06/07, no disputa cap minut amb els catalans a la màxima categoria, tot sent el tercer porter de l'equip. La temporada següent disputa 19 partits a les files del Polideportivo Ejido.

## Enllaços externs

* Fitxa del jugador
# Unió Cívica (Uruguai)

La Unió Cívica (UC) és un partit polític de tendència conservadora de l'Uruguai. Va continuar la línia de la Unió Radical Cristiana (URD), fundada el 1971 per dissidents del PDC i de l'antiga UCU, que s'havia unit al Front Ampli.
Entre els seus líders més importants destaquen Juan Vicente Chiarino, candidat presidencial històric del partit, i Aldo Lamorte, actual president de la UC i antic candidat a les eleccions municipals del 2000 pel departament de Montevideo. L'expresident interí de l'Uruguai, Rafael Addiego Bruno, també va pertànyer a la Unió Cívica, així com el candidat vicepresidencial de 1984, Federico Slinger.
En les eleccions presidencials del 2004, el partit es va situar al sisè lloc d'acord amb la quantitat de vots, en rebre el seu candidat, Aldo Lamorte, 4.859 vots, la qual cosa va representar només el 0,22% del total de sufragis.
El 2009, Lamorte va anunciar una coalició de la UC amb el Partit Nacional. Els dos partits polítics, dretans i conservadors, comparteixen valors cristians, així com la defensa de la família com a base insubstituïble de la societat. Per tant, s'oposa a l'avortament i al matrimoni entre parelles del mateix sexe.

## Vegeu també

* Llista de partits polítics uruguaians.
* Partit Verd Eto-Ecologista.

## Referències

* ↑ (castellà) Entrevista amb Aldo Lamorte Arxivat 2008-09-16 a Wayback Machine.
* ↑ (castellà) El País: "Elecciones. Acuerdo blancos y cívicos"
* ↑ (castellà) "La UC adhirió a los blancos y optará por Larrañaga" Arxivat 2016-03-04 a Wayback Machine.
* ↑ (castellà) Històrica aliança política entre el PN i la UC Arxivat 2009-02-08 a Wayback Machine.

## Enllaços externs

* Pàgina web oficial de la Unió Cívica) (castellà) Arxivat 2008-05-11 a Wayback Machine.
# Àsia (mitologia)

Àsia (en grec antic Άσία) en la mitologia grega era una filla d'Oceà i de Tetis. Va ser esposa del Tità Jàpet, i mare d'Atlas, Prometeu, Epimeteu i Meneci. Hesíode dona el nom d'una altra Oceànida, Clímene, com a esposa de Jàpet i mare d'aquests quatre fills, en la seva Teogonia (359), però la Biblioteca del Pseudo-Apol·lodor (1.8) diu que l'esposa de Jàpet va ser Asia, com també ho fa Licofró de Calcis (1411). Heròdot (4.45.1) registra la tradició segons la qual el continent Àsia va rebre el nom per Asia a qui anomena l'esposa de Prometeu i no pas la mare de Prometeu.
Heròdot també relata la tradició de Lídia: "els de Lídia opinen que el nom d'Àsia no prové de l'esposa de Prometeu anomenada Àsia sinó d'Asies, el fill de Cotis, que era fill de Manes", un llegendari rei de Frígia.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 59. ISBN 9788496061972.
* ↑ Heròdot. Històries. 4.45.1
Viccionari
# Àmfiro

Àmfiro (en grec antic Ἀμφιρὼ o Αμφιρω) va ser una oceànide, una de les 3.000 filles d'Oceà i de Tetis, tots dos titans.
Àmfiro era germana d'altres oceànides com ara Doris, Estix, Clímene, Eurínome, Electra i Metis. El seu nom només consta a la Teogonia d'Hesíode.

## Referències

* ↑ Hesíode. Teogonia, 360
# Hilkka Riihivuori

Hilkka Riihivuori, de soltera Hilkka Kuntola, (Jurva, Finlàndia, 24 de desembre de 1952) és una esquiadora de fons finlandesa, ja retirada, que destacà a la dècada del 1970.

## Biografia

Va néixer el 24 de desembre de 1952 a la ciutat de Jurva, població situada a la província de Finlàndia Occidental.

## Carrera esportiva

Participà en tres Jocs Olímpics d'Hivern, aconseguint en els Jocs Olímpics d'Hivern de 1972 realitzats a Sapporo (Japó) una medalla de plata en la prova de relleus 3x5 km, a més de finalitzar cinquena en la prova de 5 km i vuitena en la de 10 quilòmetres. En els Jocs Olímpics d'Hivern de 1976 realitzats a Innsbruck (Àustria) aconseguí novament la medalla de plata en la prova de relleus, i finalitzà quarta en la prova de 5 km i novena en la de 10 quilòmetres. En els Jocs Olímpics d'Hivern de 1980 realitzats a Lake Placid (Estats Units) aconseguí dues noves medalles de plata, en aquesta ocasió en les proves de 5 km i 10 km, a més de finalitzar cinquena en la prova de relleus 4x5 quilòmetres.
En el Campionat del Món d'esquí nòrdic aconseguí cinc medalles al llarg de la seva carrera, destacant la medalla d'or aconseguida el 1978 en la prova de relleus 4x5 quilòmetres.
A la Copa del Món d'esquí alpí de 1982 va quedar en segona posició en la prova de 5km i en tercera en la de 20km.
El 1977 va obtenir la medalla Holmenkollen pels seus èxits als Campionats del Món d'esquí nòrdic, junt amb l'esquiadora finlandesa Helena Takalo i el saltador suís Walter Steiner.

## Referències

* 1 2 3 «Olympedia – Hilkka Riihivuori-Kuntola». [Consulta: 15 febrer 2022].
* ↑ «RIHIVUORI Hilkka - Athlete Information». [Consulta: 15 febrer 2022].
* ↑ «Skiforeningen - Holmenkollen historikk», 24-02-2007. Arxivat de l'original el 2007-02-24. [Consulta: 15 febrer 2022].

## Enllaços externs

* (anglès) www.fis-ski.com - Hilkka Kuntola
* (anglès) www.fis-ski.com - Hilkka Riihivuori Arxivat 2012-11-03 a Wayback Machine.
# Juhani Suutarinen

Juhani Suutarinen (Uukuniemi, 24 de maig de 1943) és un biatleta finlandès, ja retirat, que va competir durant les dècades de 1960 1970.
El 1968 va prendre part en els Jocs Olímpics d'Hivern de Grenoble, on fou cinquè en la prova de relleu 4x7,5 quilòmetres del programa de biatló. Quatre anys més tard, als Jocs de Sapporo, guanyà la medalla de plata en el relleu 4x7,5 quilòmetres del programa de biatló. Va formar equip amb Esko Saira, Heikki Ikola i Mauri Röppänen. En aquests mateixos Jocs fou trentè en la cursa dels 20 quilòmetres. El 1976, a Innsbruck, va disputar els seus tercers i darrers Jocs. En ells va revalidar la medalla de plata en la cursa del relleu 4x7,5 quilòmetres, formant equip amb Henrik Flöjt, Saira i Ikola. En la cursa dels 20 quilòmetres fou tretzè.
En el seu palmarès també destaquen quatre medalles al Campionat del món de biatló, tres d'or i una de plata, dos campionats nòrdics i cinc campionats finlandesos.

## Referències

* 1 2 «Olympedia – Juhani Suutarinen». [Consulta: 17 gener 2023].
* ↑ «Juhani Suutarinen». [Consulta: 17 gener 2023].
# Eva Karlsson

Eva Karlsson (Karlskoga, 21 de setembre de 1961) és una piragüista sueca, especialista en aigües tranquil·les, que va competir durant la dècada de 1980. Està casada amb el també piragüista Thomas Ohlsson.
El 1984 va prendre part en els Jocs Olímpics d'Estiu de Los Angeles, on, formant equip amb Agneta Andersson, Anna Olsson i Susanne Wiberg, guanyà la medalla de plata en la prova del K-4, 500 metres del programa de piragüisme.
En el seu palmarès també destaca una medalla de bronze al Campionat del Món de piragüisme en aigües tranquil·les de 1981.

## Referències

* 1 2 3 Eva Karlsson a Sports Reference (arxivat)
* ↑ «Canoeresults». [Consulta: 2 novembre 2020].
# Jasna Ptujec

Jasna Ptujec (Zagreb, 19 de gener de 1959) fou una jugadora d'handbol croata que va competir sota bandera de Iugoslàvia durant la dècada de 1980.
El 1984 va prendre part en els Jocs Olímpics de Los Angeles, on guanyà la medalla d'or en la competició d'handbol. En el seu palmarès també destaca una medalla de bronze al Campionat del món d'handbol de 1982.

## Referències

* ↑ «Jasna Ptujec Olympic Results». sports-reference.com. Arxivat de l'original el 14 de gener 2012. [Consulta: 3 novembre 2019].
* ↑ Women Handball World Championship 1982 in Hungary - 02-12.12 Champion Soviet Union a todor66.com
# Fina Román

Fina Román (16 de maig de 1965) és una copilot i navegant de curses fora pista espanyola. Va iniciar-se en la competició als anys 90 de la mà del seu marit, Josep Maria Servià, quan va assistir-lo al Ral·li Dakar. Román va començar a l'equip Schlesser, participant en vehicles d'assistència. A més d'assistent, també ha competit en categories de cotxes i camions. Després, l'any 2006 va passar a la competició oficial com a navegant a l'equip KH7-Epsilon, en la categoria de camions 6x6, juntament amb el pilot Jordi Juvanteny i el copilot José Luis Criado.
L'equip no va poder completar la cursa les edicions de 2006 i 2007, per problemes tècnics. El 2008 van guanyar el Ral·li d'Europa Central en la categoria de camions 6x6. El 2009 van guanyar el Ral·li Dakar en la seva categoria i van acabar en novena posició de la general.
Va ser l'única competidora espanyola femenina al Ral·li Dakar 2010, quan va tornar a guanyar en la categoria de camions 6x6. Va acabar de nou en la novena posició de la general a la classificació final de camions.

## Referències

* ↑ «Fina Roman, la española más laureada del Dakar» (en castellà). [Consulta: 11 gener 2022].
* ↑ «Fina Román, la única española que competirá en camión en el Dakar» (en castellà). Europa Press, 02-01-2009. [Consulta: 11 gener 2022].
* ↑ «Fina Román logró su segundo título en camiones 6x6 - MARCA.com». [Consulta: 11 gener 2022].
* ↑ «Dakar 2010: Objetivo cumplido» (en castellà), 04-02-2010. [Consulta: 11 gener 2022].
* 1 2 «Trucks Stage 14 results - Overall classification at the end top 15 - unofficial - automobilsport.com». [Consulta: 11 gener 2022].
* ↑ admin. «El KH-7 EPSILON preparado para el DAKAR 2010» (en castellà), 11-12-2009. [Consulta: 11 gener 2022].
# Folke Johnson

Folke Johnson (Estocolm, 15 de juny de 1887 - Estocolm, 20 de febrer de 1962) va ser un regatista suec que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de plata en la categoria de 12 metres del programa de vela, a bord de l'Erna Signe.

## Referències

* ↑ «Folke Johnson Olympic Results». sports-reference.com. Arxivat de l'original el 2013-02-06. [Consulta: 3 març 2017].
* ↑ Folke Johnson Comitè Olímpic Suec
# John Gillett

John Gillett (1925–1995) va ser un crític de cinema i investigador anglès, la carrera del qual al British Film Institute va abastar més de 44 anys. També va organitzar programes per al National Film Theatre sobre treballs de Buster Keaton, primer cinema rus i cinema japonès, per nomenar-ne uns quants. Va escriure ressenyes de films per a la revista The Monthly Film Bulletin. Amb Ian Christie va editar Futurism/Formalism/FEKS: 'Eccentrism' and Soviet Cinema 1918-1936. També va publicar el llibre Yasujiro Ozu: A Critical Anthology, amb David Wilson.
Va exercir com a jurat internacional al 15è Festival Internacional de Cinema de Berlín el 1965 i com a membre del jurat el juliol del 1994 al 29è Festival Internacional de Cinema de Karlovy Vary.
El juny de 1995 va rebre l'Orde de l'Imperi Britànic (MBE) pels seus serveis prestats al British Film Institute. El mateix any fou guardonat amb la japonesa Orde del Tresor Sagrat, Raigs d'Or amb Roseta com a reconeixement de la seva contribució a l'apreciació de cine i cineastes japonesos. La col·lecció John Gillett està a càrrec del British Film Institute.
El 1996 es va rodar una pel·lícula en tribut a John Gillett pel British Film Institute, amb Leslie Hardcastle, David Robinson i Sheila Whitaker.

## Notes

* ↑ El seu obituari a Independent afirma que va néixer a Ealing, Londres el 28 de setembre de 1925 i va morir a Londres el 7 de desembre de 1995.

## Referències

* 1 2 3 Lesley Hardcastle «Obituaries: John Gillett». , 13-12-1995 [Consulta: 14 abril 2017].
* ↑ John Gillett BFI Collections Access Database. Retrieved 8 October 2016
* ↑ Gabriele Griffin. Romancing the Margins?: Lesbian Writing in the 1990s. Psychology Press, 2000, p. 62. ISBN 978-1-56023-133-2.
* ↑ Terri Ginsberg. Holocaust Film: The Political Aesthetics of Ideology. Cambridge Scholars Publishing, 26 març 2009, p. 167. ISBN 978-1-4438-0680-0.
* ↑ Kamila Kuc. Visions of Avant-Garde Film: Polish Cinematic Experiments from Expressionism to Constructivism. Indiana University Press, 12 desembre 2016, p. 205. ISBN 978-0-253-02405-3.
* ↑ «Yasujiro Ozu: A Critical Anthology». [Consulta: 14 abril 2017].
* ↑ «Berlinale Archives, 1965 Juries». [Consulta: 14 novembre 2016].
* ↑ FIPRESCI Prize 1994 Arxivat 2016-11-15 a Wayback Machine. International Federation of Film Critics. Retrieved 8 October 2016.
* ↑ BFI collection John Gillett Arxivat 2016-11-15 a Wayback Machine. British Film Institute Collections Access Database. Retrieved 8 October 2016.
* ↑ «A Tribute to John Gillette». [Consulta: 14 abril 2017].

## Bibliografia

* Mervyn Rothstein «'Lost' Film Treasures in Japan Society Series». , 04-01-1985 [Consulta: 14 abril 2017].
# Nonnula

Nonnula és un gènere d'ocells de la família dels bucònids (Bucconidae).

## Taxonomia

Segons la Classificació del Congrés Ornitològic Internacional (versió 2.5, 2010) aquest gènere està format per 6 espècies:
* barbacoll rogenc (Nonnula amaurocephala).
* barbacoll bru (Nonnula brunnea).
* barbacoll galtagrís (Nonnula frontalis).
* barbacoll de pit rovellat (Nonnula rubecula).
* barbacoll de capell rogenc (Nonnula ruficapilla).
* barbacoll de Sclater (Nonnula sclateri).

## Referències

* ↑ Clasificación del Congreso Ornitológico Internacional (versión 2.2, 2009).
* ↑ Bernis, F.; De Juana, E.; Del Hoyo, J.; Fernández-Cruz, M.; Ferrer, X.; Sáez-Royuela, R.; Sargatal, J. (2002). «en castellano de las aves del mundo recomendados por la Sociedad Española de Ornitología (Séptima parte: Piciformes)». Ardeola. Handbook of the Birds of the World (Madrid: SEO/BirdLife) 49 (1): 121-125. ISSN 0570-7358. Consultado el 25 de octubre de 2012.
# Antioquis (filla d'Antíoc III)

Antioquis (en llatí Antiochis, en grec antic Ἀντιοχίς) fou filla d'Antíoc III el Gran i de Laodice.
Es va casar amb el rei Ariarates IV Eusebes de Capadòcia (224-163 aC) una mica abans que Antíoc fes la guerra als romans, i per això Ariarates va lluitar al costat del seu sogre a la batalla de Magnèsia. D'aquest enllaç van néixer dues filles i un fill anomenat Mitridates que va succeir al seu pare, i va ser rei amb el nom d'Ariarates V. En parlen Diodor de Sicília i Appià.

## Referències

* ↑ 2.Antiochis a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 192
# Gösta Bengtsson

Gösta Ragnar Bengtsson (Göteborg, 25 de juliol de 1897 - Estocolm, 19 de gener de 1984) va ser un regatista suec que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla d'or en la categoria de 30 m² del programa de vela. Steffenburg navegà a bord del Kullan junt al Gösta Lundquist i Rolf Steffenburg.

## Referències

* ↑ «Gösta Bengtsson Olympic Results». sports-reference.com. Arxivat de l'original el 17 d’abril 2020. [Consulta: 11 octubre 2017].
* ↑ SOK Gösta Bengtsson (Bewert). Comitè Olímpic Suec
# Halvor Møgster

Halvor Olai Larsen Møgster (Austevoll, Hordaland, 21 de desembre de 1875 - Austevoll, Hordaland, 22 de febrer de 1950) va ser un regatista noruec que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla d'or en els 12 metres (1907 rating) del programa de vela, a bord de l'Atlanta.

## Referències

* ↑ «Halvor Møgster Olympic Results». sports-reference.com. Arxivat de l'original el 18 de desembre 2012. [Consulta: 27 setembre 2017].
# Henrik Østervold

Henrik Olsen Østervold (Austevoll, Hordaland, 13 de gener de 1878 - Fana, Bergen, Hordaland, 21 d'agost de 1957) va ser un regatista noruec que va competir a començaments del segle xx. Era germà dels també regatistes Jan, Kristian i Ole Østervold.
El 1920 va prendre part en els Jocs Olímpics d'Anvers, on va guanyar la medalla d'or en els 12 metres (1907 rating) del programa de vela, a bord de l'Atlanta.

## Referències

* 1 2 «Henrik Østervold Olympic Results». sports-reference.com. Arxivat de l'original el 18 d'abril 2020. [Consulta: 27 setembre 2017].
# Hermann de Pourtalès

Hermann Alexander de Pourtalès (Neuchâtel, 31 de març de 1847 - Ginebra, 28 de novembre de 1904) va ser un regatista suís, que va competir a durant el darrer terç del segle xix. El 1900 va prendre part en els Jocs Olímpics de París on participà en tres proves del programa de vela. Guanyà dues medalles, una d'or i una altra de plata en les dues curses de la modalitat d'1 a 2 tones, junt a la seva muller Hélène de Pourtalès i al seu nebot Bernard de Pourtalès. No finalitzà la prova de la classe oberta.

## Referències

* ↑ «Hermann, Count de Pourtalès Olympic Results». sports-reference.com. Arxivat de l'original el 21 de febrer 2014. [Consulta: 21 octubre 2015].
# Johan Ferner

Johan Ferner (noruec: Johan Martin Ferner) (Oslo, 22 de juliol de 1927 - Oslo, 24 de gener de 2015), nascut Johan Martin Jacobsen, va ser un regatista i empresari noruec que va guanyar una medalla olímpica. Era germà del també regatista Finn Ferner. Es casà amb la princesa Àstrid de Noruega, la germana del rei Harald V de Noruega. Era cunyat de la princesa Ragnhild.
Johan Martin Ferner era fill del sastre Ferner Jacobsen, propietari d'uns grans magatzems, i la seva esposa, Ragnhild Olsen. Amb els anys, ell i alguns dels seus germans van adoptar el nom de pila del seu pare com a cognom.
El 1952 va prendre part en els Jocs Olímpics d'Estiu de Hèlsinki, on guanyà la medalla de plata en la categoria de 6 metres del programa de vela. A bord de l'Elisabeth X compartí equip amb Finn Ferner, Erik Heiberg, Carl Mortensen i Tor Arneberg.
Després d'estudiar a Anglaterra i França va treballar a la firma de roba del seu pare a Oslo, i després de la seva mort, el 1964, junt amb el seu germà, es van fer càrrec de la firma amb èxit. El 12 de gener de 1961 es va casar amb la princesa Astrid. Astrid i Johan van tenir cinc fills, tres filles i dos fills. Va morir després d'una breu malaltia a l'Hospital Estatal d'Oslo, de 84 anys.

## Referències

* ↑ « La princesse Astrid de Norvège en deuil : son époux Johan Martin Ferner est mort », a purepeople.com, 24 gener 2015
* 1 2 3 4 «Johan Ferner Olympic Results». sports-reference.com. Arxivat de l'original el 21 de setembre 2009. [Consulta: 14 abril 2020].
* ↑ Leif Husebye: «Dobbeltjubileum for Ferner», Aftenposten, 22 de juliol de 1987, p. 14.
* ↑ «1952 Olympic silver medalist Ferner dies». news.yahoo.com, 24-01-2015.